Balatonszepezd Község Önkormányzata

Képviselő-testülete

**Balatonszepezd Község Önkormányzata Képviselő-testületének**

**\_\_/2018. (VII.\_\_.) önkormányzati rendelete**

**(t e r v e z e t)**

**a helyi önkormányzat 2018. évi költségvetésről szóló 1/2018. (II. 28.) önkormányzati rendelet módosításáról**

Balatonszepezd Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában és az államháztartásról szóló 2011. évi CXCV. törvény 23. § (1) bekezdésében meghatározott feladatkörében eljárva a következőket rendeli el:

**1. §**

(1) Balatonszepezd Község Önkormányzata Képviselő-testületének a helyi önkormányzat 2018. évi költségvetésről szóló 1/2018. (II. 28.) önkormányzati rendeletének (a továbbiakban: Rendelet) 2. §-a helyébe a következő rendelkezés lép:

„2. § (1) A Képviselő-testület a 2018. évi költségvetését az alábbiak szerint határozza meg:

|  |  |  |  |  |  |
| --- | --- | --- | --- | --- | --- |
|  | | a) | Költségvetési bevételek | 204 993 140 | Ft-ban |
|  |  | b) | Finanszírozási bevételek | 187 545 636 | Ft-ban |
|  |  | ba) | ebből belső hiány összege/maradvány | 187 545 636 | Ft-ban |
|  |  | bb) | külső hiány összege | 0 | Ft-ban |
|  |  | c) | Költségvetési működési célú kiadások | 143 567 566 | Ft-ban |
|  |  | d) | Működési célú tartalékok | 7 525 801 | Ft-ban |
|  |  | e) | Költségvetési felhalmozási célú kiadások | 202 053 396 | Ft-ban |
|  |  | f) | Költségvetési felhalmozási célú tartalékok | 37 863 530 | Ft-ban |
|  | | g) | Finanszírozási kiadások főösszege | 1 528 483 | Ft-ban |
|  |  | **h)** | **Bevételek és kiadások főösszege** | **392 538 776** | **Ft-ban** |

(2) A 2. § (1) bekezdés ba) pontjában szereplő 187 545 636 Ft költségvetési hiány belső finanszírozásának érdekében a Képviselő-testület az előző év(ek) költségvetési maradványának igénybevételét rendeli el. Az évközben befolyó kötelezettséggel nem terhelt bevételi többletet tartalékként kell kezelni.

(3) A tárgyévre elfogadott összeg erejéig lehet kötelezettséget vállalni az ott szereplő feladatokra.

(4) A képviselő-testület az önkormányzat létszámkeretét 9 főben állapítja meg. Ezen belül

a) Város és községgazdálkodás szakfeladaton 5 fő,

b) Önkormányzatok igazgatási tevékenysége 1 fő

c) Falugondnok szakfeladaton 1 fő,

d) Szabadidős park, fürdő és strandszolgáltatás szakfeladaton 1 fő,

e) Közfoglalkoztatás szakfeladaton 1 fő

létszámkeretet hagy jóvá.

A képviselők létszáma 4 fő, társadalmi megbízatású polgármester 1 fő.

(5) A Képviselő-testület felhatalmazza a polgármestert, hogy az önkormányzat átmenetileg szabad pénzeszközeit betétként elhelyezze.

**2. §**

A Rendelet 6. § (1) bekezdése helyébe a következő rendelkezés lép:

„(1) A képviselő-testület az önkormányzat tartalék kiadásait 45 389 331 Ft-ban, ebből az általános tartalék összegét 7 525 801 Ft-ban, a céltartalék összegét 37 863 530 Ft-ban hagyja jóvá.”

**3. §**

A Rendelet 1.1-1.12 melléklete helyébe az 1.1-1.12 melléklet lép.

**4. §**

Ez a rendelet a kihirdetését követő napon lép hatályba.

Balatonszepezd, 2018. 07.26.

|  |  |
| --- | --- |
| **dr. Sebestyén László** | **dr. Rozgonyi Viktória** |
| **polgármester** | **jegyző** |

Kihirdetve:

Balatonszepezd, 2018. \_\_\_\_\_\_\_\_\_\_\_\_\_\_\_.

**dr. Rozgonyi Viktória**

**jegyző**